Relic Dances

***Relic Dances*** je štvrtý radový album moravskej doom metalovej skupiny Silent Stream of Godless Elegy. Vyšiel po personálnych zmenách v obsadení skupiny, keď z pôvodnej zostavy zostali iba gitarista Radek Hajda a violončelista Michal Sýkora, štyri roky po predchádzajúcom albume *[[Themes]]*. Prvé skladby začali vznikať v roku 2002, skladba „Trinity“ vyšla na sampleri *Proti proudu* - prílohe rockového magazínu Spark, skladba „Gigula“ vyšla v roku 2003 na kompilácii vydavateľstva Indies Scope Records *Čarohraní - Z kořenů moravského folklóru*.

## Charakteristika
Producentom bol Tomáš Kočko, známy moravský hudobník venujúci sa world music. Od predošlých albumov sa odlišuje výraznejšim zapojením prvkov moravskej folklórnej hudby, k čomu prispel aj Tomáš Kočko v úlohe producenta. Vydavateľstvo Redblack o tomto albume napísalo:*Tomáš Kočko, v roli producenta, pozval k realizácíi tejto hudebnej delikatesy aj jednu z poprednýchch moravských cimbalových muzík CM Radošov. Výsledkom je potom album nabité metalovou energiou a tlakom, výraznou moravskou melodikou a prekvapivými súvislosťami medzi „doommetalovým“ smútkom a smútkom moravských ľudových balád. Album, inšpirované najstaršími vrstvami moravskej ľudovej piesne, ktorá sa svojou surovosťou a drsnou poetikou priamo ponúka k spojeniu tvrdej hudby s farbami tradičnej muziky, obsahuje osem piesní, ktorých dĺžka je pokorným pritakaním tradičnej forme ľudovej balady. Výsledný tvar možno potom smelo označit ako ethno-metal.* O vplyve folklóru svedčí aj názov skladby „Gigula“ - v moravskom nárečí vrchol kopca. Pôvodne mala byť časť skladieb v češtine už na tomto albume, ale z finančných dôvodov sa od toho upustilo, tieto skladby sa nahrali pre EP *[[Osamělí]]* a neskôr boli použité na vinylovej verzii *Relic Dances*, oba albumy vyšli v roku 2006.

## Vinyl
V roku 2006 vyšiel vo vydavateľstve Monster Nation, špecializujúcom sa na vydávanie vinylov, ako prvý vinyl v histórii kapely. Od CD verzie sa odlišuje poradím skladieb a skutočnosťou, že štyri skladby sú naspievané v slovanských jazykoch. Všetky slovanské skladby a skladba „Look“  sú z EP *Osamělí*, ostatné sú z pôvodnej CD edície. Skladby „Tváří v tvář“ (pôvodne „To Face The End“)a „Osamělí“ (pôvodne „Lonely“) v češtine, „Tanczylabym“ (pôvodne „I Would Dance“) a „Razem“ (pôvodne „Together“) v poľštine. Text k „Tváří v tvář" je dielom Radovana Nogola, otca Hanky Hajdovej a autorom textu k „Osamělí“ je Tomáš Kočko. Autorkou poľských textov je Renatou Putzlacher.

## Ocenenia
Album získal v roku 2005 v Česku ocenenie *Anděl* od Akademie populární hudby za rok 2004 v kategórii Hard & heavy. Získal aj ocenenie *BŘITVA 2004* ako NAHRÁVKA ROKU. Vinylová verzia získala v roku 2006 tretie miesto v ankete *BŘITVA 2006* v kategórii NERADOVÁ NAHRÁVKA ROKU.

## Skladby <small>CD verzia</small>
# „Look“ – 4:32
# „To Face The End“ – 6:52
# „I Would Dance“ – 4:52
# „Together“ – 8:12
# „You Loved The Only Blood“ – 3:24
# „Lonely“ – 7:39
# „Gigula“ – 3:03
# „Trinity“ – 6:33

## Skladby <small>LP verzia</small>
### Strana A
# „Look“ – 5:48
# „Tváří v tvář“ – 6:53
# „Tańczyłabym“ – 4:52
# „Trinity“ – 6:34
### Strana B
# „You Loved The Only Blood“ – 3:24
# „Razem“ – 8:16
# „Gigula“ – 3:04
# „Osamělí“ – 7:38

## Zostava
* Pavel Hrnčíř - spev
* Hanka Nogolová - spev
* Michal Sýkora - violončelo
* Petra Nováčková - husle
* Radek Hajda - elektrická gitara
* Dušan Fojtásek - basová gitara
* Michal Rak - bicie

### Hostia
* Cimbálovka Radošov:
** Radim Havlíček - prvé husle
** Jiři Matela - druhé husle
** Petr Vyoral - klarinet, flauta
** Petr Světlík - cimbal
** Čeněk Říha - viola
** Roman Plaširyba - kontrabas
* Tomáš Kočko - vokály, akustická gitara, trombita, darbouka

## Referencie

## Externé odkazy
* 

Kategória:Hudobné albumy z 2004
Kategória:Albumy skupiny Silent Stream of Godless Elegy